Legal Document

Category: 74

Text:
4. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΠΑΡ Α ΤΩ ΠΡΩΘΥΠΟΥΡΓΩ Άριθ.Φ.411.2/13/96502 της  18/31΄Οκτ.1974 (ΦΕΚ Β΄ 1103) Περί οργανώσεως της Ειδικής Υπηρεσίας των Κέντρων Ανωτέρας Τεχνικής Εκπαιδεύσεως (Ε.Υ . Κ.Α.Τ.Ε.). Έχοντες υπ’ όψει: 1.Τας διατάξεις του Ν.Δ.860/1971 «περί κυρώσεως συμβάσεως, συναφθείσης μεταξύ της Ελληνικής Κυβερνήσεως και της Διεθνούς Τραπέζης Ανασυγκροτήσεως και Αναπτύξεως, αφορώσης εις την δανειοδότησιν παρά της Τραπέζης ταύτης δια την εφαρμογήν προγράμματος ιδρύσεως Κέντρων Ανωτέρας Τεχνικής Εκπαιδεύσεως». 2.Τας διατάξεις του άρθρ.1 του Ν.Δ.1167/1972 «περί οργανώσεως της παρά τω Υπουργείω Εθνικής Παιδείας και Θρησκευμάτων Ειδικής Υπηρεσίας των Κέντρων Ανωτέρας Τεχνικής Εκπαιδεύσεως(Ε.Υ . Κ.Α.Τ.Ε.)». 3.Την υπ΄αριθ.17546/21.9.1974 απόφασιν του Πρωθυπουργού «περί καθορισμού των αρμοδιοτήτων των Υπουργού και Υφυπουργών παρά τω Πρωθυπουργώ κλπ. «(ΦΕΚ 915/Β΄/1974), αποφασίζομεν: Σκοπός-Υπαγωγή της Ειδικής Υπηρεσίας  Κ.Α.Τ.Ε Άρθρ.1.-1.Η Ειδική Υπηρεσία Κέντρων Ανωτέρας Τεχνικής Εκπαιδεύσεως (Ε.Υ. Κ.Α.Τ.Ε.), σκοπόν έχει την προώθησιν πάντων των θεμάτων των αναγομένων εις την ίδρυσιν, οργάνωσιν, κατασκευήν των απαραιτήτων διδακτηριακών και λοιπών εγκαταστάσεων και τον εξοπλισμό των υπό του Ν.Δ. 652/1970 προβλεπομένων Κέντρων Ανωτέρας Τεχνικής Εκπαιδεύσεως, ως και των ιδρυθησομένων νέων τοιούτων. 2.Η Ειδική Υπηρεσία Κ.Α.Τ.Ε. συγκροτεί Διεύθυνσιν, υπαγομένην εις την Γενικήν Διεύθυνσιν Επαγγελματικής Εκπαιδεύσεως του Υπουργείου Εθνικής Παιδείας και Θρησκευμάτων. Διάρθρωσις-Αρμοδιότητες Άρθρ.2.-1.Η Ειδική Υπηρεσία Κ.Α.Τ.Ε. περιλαμβάνει: α)Το Τμήμα Οργανώσεως και Προγραμματισμού. β)Το Τεχνικόν Τμήμα. γ)Το Τμήμα Οικονομικής Διαχειρίσεως. δ)Την Γραμματείαν. 2.Αι αρμοδιότητες των κατά τα ανωτέρω Τμημάτων και της Γραμματείας ορίζονται ως ακολούθως: α)Τμήμα Οργανώσεως και Προγραμματισμού: Ι.Μέριμνα δια την σύνταξιν αναλυτικών και ωρολογίων προγραμμάτων και την προσαρμογήν αυτών. ΙΙ.Διενέργεια επαφών μετά διεθνών η αλλοδαπών οργανισμών επί θεμάτων μετεκπαιδεύσεως προσωπικού. ΙΙΙ.Προσδιορισμός του αναγκαιούντος προσωπικού δια την λειτουργίαν των Κ.Α.Τ.Ε. IV .Σύνταξις εν συνεργασία μετά του Τεχνικού Τμήματος των κτιριολογικών προγραμμάτων των Κ.Α.Τ.Ε. V .Σύνταξις εν συνεργασία μετά του Τεχνικού Τμήματος των πινάκων εξοπλισμού των Κ.Α.Τ.Ε. VΙ.Διεξαγωγή των προμηθειών εξοπλισμού των Κ.Α.Τ.Ε. β)Τεχνικόν Τμήμα: Ι.Διενέργειαι επαφών μετά διεθνών οργανισμών επί τεχνικών θεμάτων. ΙΙ.Οργάνωσις και διεξαγωγή των δημοπρατήσεων κατασκευής των πάσης φύσεως έργων του Κ.Α.Τ.Ε. ΙΙΙ.Παρακολούθησις, έλεγχος και παραλαβή των μελετών των κτιρίων και του εκπαιδευτικού εξοπλισμού. IV .Συντονισμός, εποπτεία και έλεγχος κατασκευής των έργων των Κ.Α.Τ.Ε., συμφώνως προς τας διεθνώς αναληφθείσας υποχρεώσεις. V .Εκτέλεσις εν συνεργασία μετά του Τμήματος Οικονομικής Διαχειρίσεως πάσης προπαρασκευαστικής εργασίας δια την προσωρινήν και οριστικήν παραλαβήν των έργων. VI.Σύνταξις πινάκων, συλλογή και κατάταξις πάντων των στοιχείων των έργων δια την εις το μέλλον χρησιμοποίησιν της κτωμένης εμπειρίας εκ του προγραμματισμού και της εκτελέσεως των έργων. γ)Τμήμα Οικονομικής Διαχειρίσεως: Ι.Σύνταξις των προτάσεων δαπανών ιδρύσεως, οργανώσεως, κατασκευής των έργων και προμηθεί(Αντί της σελ. 90,203(α) Σελ. 90,203(β) Τεύχος 549-Σελ.7 Διεύθυνση Κατασκευών και Εξοπλισμού Κέντρου Ανώτερης Τεχνικής Εκπαιδεύσεως 32.Α.η.4 ας εξοπλισμού των Κ.Α.Τ.Ε. προς ένταξιν εις τον προϋπολογισμόν Δημοσίων επενδύσεων. ΙΙ.Εκτέλεσις του προϋπολογισμού Δημοσίων Επενδύσεων. ΙΙΙ.Σύνταξις αποφάσεων, δημοπρατήσεων δια την προμήθειαν του πάσης φύσεως εξοπλισμού. IV .Πληρωμαί των εκτελουμένων έργων. V .Μέριμνα δια την ρύθμισιν παντός θέματος αναφερομένου εις την πραγματοποίησιν των προμηθειών και την παραλαβήν των προμηθευομένων. δ)Γραμματεία: Ι.Διεξαγωγή της εν γένει αλληλογραφίας της Υπηρεσίας και διεκπεραιώσεως αυτής. ΙΙ.Προετοιμασία των θεμάτων αρμοδιότητος των Κεντρικών Γνωμοδοτικών Επιτροπών και προώθησις των λαμβανομένων αποφάσεων. ΙΙΙ.Ρύθμισις παντός θέματος αναφερομένου εις την πρόσληψιν και εν γένει κατάστασιν του επί σχέσει ιδιωτικού δικαίου προσωπικού της Υπηρεσίας. Προσωπικόν Άρθρ.3.-1.Το προσωπικόν της Ειδικής Υπηρεσίας Κ.Α.Τ.Ε. αποτελείται εκ μονίμων υπαλλήλων την Κεντρικής Υπηρεσίας του Υπουργείου Εθνικής Παιδείας και Θρησκευμάτων, τοποθετουμένων δι΄ υπουργικής αποφάσεως, εκπαιδευτικών αρμοδιότητος του αυτού Υπουργείου, αποσπωμένων κατά τας οικείας διατάξεις και υπαλλήλων επί σχέσει ιδιωτικού δικαίου, προσλαμβανομένων κατά τας διατάξεις του Ν.Δ.385/1969. 2.Διευθυντής της Ειδικής Υπηρεσίας Κ.Α.Τ.Ε. όστις είναι υπεύθυνος δια την άσκησιν των εν παραρτήματι 5 του Ν.Δ.860/1971 οριζομένων αρμοδιοτήτων, τοποθετείται μόνιμος υπάλληλος του Διοικητικού η Τεχνικού Κλάδου της Κεντρικής Υπηρεσίας του Υπουργείου Εθνικής Παιδείας και Θρησκευμάτων επί βαθμώ 3ω η 2ω. 3.Προϊστάμενος του Τμήματος Οργανώσεως και Προγραμματισμού τοποθετείται μόνιμος διοικητικός υπάλληλος Α΄Κατηγορίας η εκπαιδευτικός, επί βαθμώ 5ω τουλάχιστον. 4.Προϊστάμενος του Τεχνικού Τμήματος τοποθετείται μόνιμος τεχνικός υπάλληλος διπλωματούχος Ανωτάτης Τεχνικής Σχολής, επί βαθμώ 5ω τουλάχιστον και εν ελλείψει τεχνικός, διπλωματούχος Ανωτάτης Τεχνικής Σχολής επί σχέσει εργασίας ιδιωτικού δικαίου εκ των προσλαμβανομένων κατά τας διατάξεις του Ν.Δ.385/1969. 5.Προϊστάμενος του Τμήματος Οικονομικής Διαχειρίσεως τοποθετείται μόνιμος υπάλληλος Α΄ Κατηγορίας επί βαθμώ 5ω τουλάχιστον. Σελ. 90,204(β) Τεύχος 549-Σελ.8 6.Προϊστάμενος της Γραμματείας τοποθετείται μόνιμος διοικητικός υπάλληλος επί βαθμώ 6ω η 7ω. 7.Τον Διευθυντήν της Ειδικής Υπηρεσίας Κ.Α.Τ.Ε., ελλείποντα, απόντα η κωλυόμενον, αναπληροί ο αρχαιότερος των μονίμων υπαλλήλων η εκπαιδευτικών, προϊσταμένων των Τμημάτων της Υπηρεσίας. Τελική διάταξις Άρθρ.4.-Από της ισχύος της παρούσης καταργούνται τα άρθρ.1,2,3,4,5 και 6 της υπ΄ αριθ.99217/ 4.8.1972 ημετέρας αποφάσεως «περί οργανώσεως της Ειδικής Υπηρεσίας Κέντρων Ανωτέρας Τεχνικής Εκπαιδεύσεως (Ε.Υ . Κ.Α.Τ.Ε.)» ΦΕΚ 563/Β΄/ 4.8.72(ανωτ.αριθ.2). Η παρούσα δημοσιευθήτω δια της Εφημερίδος της Κυβερνήσεως. 32.Α.η.4 Διεύθυνση Κατασκευών και Εξοπλισμού Κέντρου Ανώτερης Τεχνικής Εκπαιδεύσεως